stanford-oval/wikipedia huggingface dataset:
קאונטר סטרייק (סדרת משחקים)
המשחקים המרכזיים בסדרה > Counter-Strike: Global Offensive

גרסה חדשה של Counter-Strike: Source אשר יצאה ב-21 באוגוסט 2012. המשחק מכיל מפות משחק חדשות, כלי נשק חדשים, שיפור הטקסטורות ומודלים איכותיים יותר. הוא גם מכיל שיפורים במפות משחק קודמות מוכרות כמו Dust, Dust 2, Aztec, Nuke, Inferno.
משחק זה היה אמור להכיל גם אפשרות לשחק בין פלטפורמות Xbox 360, Playstation 3 ו-PC באותו שרת תחת שימוש במקלדת ועכבר למניעת יתרון אבל החברה החליטה שיש הבדלים גדולים מדי בין החומרות השונות.
המשחקים המרכזיים בסדרה > קאונטר סטרייק 2

המשחק יצא לשווקים ב-1 בספטמבר 2023 בגרסת בטא מוגבלת.
משחקי ספין-אוף > Counter-Strike 2D

גרסה שזכתה לפופולריות רבה לקאונטר סטרייק. כעיקרון שמה של גרסה זו מעיד על זה שהיא מוצגת בגרפיקת דו מימד.
משחקי ספין-אוף > Counter-Strike Neo

הוא עיבוד ארקייד היפני ל-Counter Strike שיצא לאור על ידי Namco והוא פותח במיוחד בשביל לפעול על מערכת לינוקס.
משחקי ספין-אוף > Counter-Strike Online

המשחק מבוסס על המשחק Counter Strike Source ומציג שרתי משחק קבועים. המשחק הוא חינמי ופותח על ידי החברה Nexon. המשחק מיועד בעיקרו לקהל האסייתי. למשחק יש מצבים קבועים, ולא ניתן להוסיף מצבי משחק. ספין-אוף נוסף יצא למשחק בשם Counter-Strike Nexon: Zombies בשנת 2014.
אטוסה

בפרסית עתיקה פירושו אש ואטוסה פירושו אש,שפירושו חזק כמו אש וטהור כמו אש: Ἄτοσσα, נולדה בסביבות 550 לפנה"ס - 475 לפנה"ס) הייתה מלכה של הממלכה האחמנית, בתו של כורש הגדול, אחות-אשתו של המלך הפרסי כנבוזי השני ואשתו של דריווש הראשון.
שם

פירוש השם אטוסה (Atossa) הוא "בעלת הירכיים הנאות" ויש המפרשים "בעלת התחבולות" (ביוונית Ἄτοσσα ובפרסית עתיקה השם הוא "Utauθa") שמה באווסטית הוא Hutaosā.
ביוגרפיה

אטוסה נולדה בסביבות 550-545 לפנה"ס בפסארגאדה. היא הייתה בתם הבכורה של כורש הגדול וקאסנדנה (Cassandane).
לפי ההיסטוריון היווני הרודוטוס (המאה ה-5 לפנה"ס), אחיה, כנבוזי השני התחתן עימה לאחר המלכתו ב-530 לפנה"ס. החתונה בין אח ואחות לא היה נהוג באותה תקופה וכנבוזי השני שכנע את כל השופטים לתת תוקף משפטי לנישואין שלהם.
כאשר כנבוזי השני יצא למצרים בסביבות מרץ 522 לפנה"ס, שלטונו נתפס על ידי אחיו ברדיה או, לפי גרסה אחרת, אמגוש (כהן בדת זרתוסטרה) הנקרא גאומתה, שהתחזה לברדיה לאחר שנרצח. ברדיה (או המתחזה) התחתן עימה כדי לבסס את דרישתו לשלטון.
כאשר דריווש הראשון ביצע הפיכה והשתלט על השלטון ב-522 לפנה"ס, הוא התחתן עם אטוסה, אחותה ארטיסונה (Artystone) ואחייניתה פארמיס (Parmys, בתו של ברדיה). דריווש התחתן עימן אף על פי שהיו לו כבר אישה וילדים כדי לאשש את קביעתו לשלטון.
לדריווש הראשון ואטוסה היו ארבעה ילדים: חשיארש הראשון (519–465 לפנה"ס), החאמניש (אנ'), שהיה מושל מצרים, מאסישתה (Masistes), שהיה מושל באקטריה (520–486 לפנה"ס), ווישתאספ.
מסופר, כי לאטוסה הייתה השפעה רבה ותפקיד חשוב במשפחת המלוכה, מעצם היותה בתו של כורש ואשתו של דריווש. הרודוטוס מציג אותה כאישה חזקה, אשר השפיעה על החלטות שלטוניות. לפי אחד מסיפוריו, היא השפיעה על דריווש לפלוש ליוון כיוון שרצתה משרתים יוונים. היא הייתה משמעותית בהבטחת שלטונו של חשיארש, בנה הבכור, כיורש לדריווש, אף על פי שלא היה הבן הבכור שלו, כיוון שהיה הילד הראשון שנולד לאחר שדריווש הפך למלך והוא משושלת כורש והבן של אטוסה. היא האישה השנייה בהיסטוריה שיש לה תואר "גברת" (Lady), שהיה תואר דתי-שלטוני.
היו לה הרבה משרתים (חלקם יוונים), ומסופר, כי הרופא היווני דמוקדס (Democedes), היה מחביביה. הרודוטוס מספר כי אטוסה הייתה מוטרדת על ידי דימום וגוש בחזה שלה. הרופא שלה, דמוסדס, שכנע אותה לטפל ולהסיר את הגידול, במקרה הראשון המתועד של אבחון טיפול במסטיטיס. כתוצאה מהטיפול, אטוסה העניקה לדמוסדס את חירותו ואיפשרה לו לחזור לבקר ביוון.
אטוסה חיה כנראה עד גיל מתקדם, הרודוטוס מוסר כי היא חיה עד לפלישה של חשיארש ליוון, כך שאם שמעה על מפלתו של בנה בקרב בסביבות 467 לפנה"ס, הרי שהיא חיה עד גיל 70 לפחות. עם זאת, הטענה ששמה אינו מוזכר בטבליות שהתגלו בפרספוליס (Persepolis Administrative Archives), מעלה תהייה אם היא נפטרה לפני 515 לפנה"ס, שזה התאריך הקדום ביותר של הטבליות.
אזכורים בתרבות

המחזאי היווני אייסכילוס (המאה ה-5 לפנה"ס) כלל אותה בתור דמות מרכזית בטרגדיה שלו "הפרסים".
אטוסה היא אחת מהדמויות הראשיות ברומן של גור וידאל "הבריאה".
בספר "הקיסר של כל המחלות: ההיסטוריה של הסרטן" (אנ'), אותו כתב סידהרתא מוקרג'י ועליו זכה בפרס פוליצר, הוא מספר על ההיסטוריה של גילוי הסרטן ואזכורו המוקדם אצל אטוסה. בספר מוקרג'י מדמיין את אטוסה נוסעת בזמן, נתקלת במקרים שונים של אבחנות וטיפולים בסרטן השד. אטוסה הופכת לסמל של חולי סרטן לאורך ההיסטוריה.
האסטרואיד 810 Atossa (אנ') שהתגלה על ידי מקס וולף ב-1915, נקרא על שמה.
הערות שוליים

1 2 3 4  "Atossa - The Celestrial and Terrestrial Lady of Ancient Iran". Iran Chamber Society.
↑  Boyce, Mary (1982). A History of Zoroastrianism: Volume II: Under the Achaemenians (באנגלית). BRILL. p. 78. ISBN 9004065067. נבדק ב-12 ביולי 2018. {{cite book}}:  (עזרה)
1 2  המלכה האחמנית אטוסה
1 2  אם היא התחתנה עם אחיה, הדבר עלול להעיד על כך שאולי נולדה לפני 545 לפנה"ס, כיוון שבאותה תקופה היה נהוג לחתן רק עם הגעה לגיל 15."Atossa". Livius.org. נבדק ב-15 בנובמבר 2018. {{cite web}}:  (עזרה)
1 2 3  "Atossa". Livius.org. נבדק ב-15 בנובמבר 2018. {{cite web}}:  (עזרה)
↑  Schmitt, Rüdiger (1989). "Atossa". Encyclopaedia Iranica. Vol. 3. Encyclopaedia Iranica Foundation. ISBN 0-7100-9121-4. נבדק ב-7 בנובמבר 2018. {{cite encyclopedia}}:  (עזרה)
↑  Sandison, A. T. (1959). "The First Recorded Case of Inflammatory Mastitis— Queen Atossa of Persia and the Physician Democêdes". Medical History. 3 (4): 317–322. doi:10.1017/s0025727300024820. PMC 1034507. PMID 14441415.
↑  סידהרתא מוקרג'י, הקיסר של כל מחלות, עמודים 463-467
↑  (810) Atossa In: Dictionary of Minor Planet Names. Springer. 2003. doi:10.1007/978-3-540-29925-7_811. ISBN 978-3-540-29925-7.
השושלת האחמנית
הרוח של דריווש הראשון מתגלת בפני אטוסה בסצנה המחזה "הפרסים" של אייסכילוס. ציור מאת ג'ורג' רומני.
המהפכה המינית

המהפכה המינית, הידועה גם כתקופת השחרור המיני, הייתה תנועה חברתית שקראה תיגר על קודים מסורתיים של התנהגות, הקשורים למיניות ויחסים בין-אישיים בכל רחבי העולם המערבי, משנת 1960 עד 1980. השחרור המיני כלל קבלה מוגברת של יחסי-מין שאינם הטרוסקסואליים מסורתיים, מערכות יחסים מונוגמיות (בעיקר בתקופת הנישואים). נורמליזציה של אמצעי מניעה וגלולות למניעת הריון, לגליזציה של ההפלות, עירום ציבורי, יחסי מין לפני הנישואים, הומוסקסואליות וצורות חלופיות ומגוונות של מיניות.
סקירה כללית

המונח "המהפכה המינית" היה בשימוש לפחות מסוף שנות העשרים של המאה ה-20. כמה פרשנים מוקדמים האמינו כי המהפכה המינית של 1960–1980 הייתה בעצם המהפכה השנייה באמריקה. לדבריהם המהפכה הראשונה התרחשה כבר בשנות העשרים הסוערות שלאחר מלחמת העולם הראשונה, והיא כללה סופרים כמו פרנסיס סקוט פיצג'רלד, עדנה סנט מיליי, וארנסט המינגוויי. עם זאת, השינויים העמוקים בתפיסה ובפרקטיקות של המיניות החלו להתפתח רק מאוחר יותר, והחלו לחדור אל הזרם המרכזי בחברה רק מראשית שנות השישים. תפיסות אלו הביאו לשינויים עמוקים בגישות כלפי המיניות, ההומוסקסואליות, יחסי-מין לפני נישואין (במיוחד של נשים) וחופש ביטוי מיני. על המהפכה השפיעו גורמים רבים וביניהם ניתן למנות את הפסיכולוגים והתאורטיקנים הפרוידיאניים כמו וילהלם רייך ואלפרד קינסי, תרבות הנגד של התקופה. ספרות, סדרות וסרטים שנעשו בהשראת המהפכה השפיעו גם הם על הלך הרוח וצורת החשיבה הציבורית-חברתית.
התפתחות היסטורית

הדחיפה הראשונה למהפכה המינית באה ביוזמת האסכולה הפסיכולוגית שהאמינה שלדיכוי ולהדחקה המינית קיימות השפעות מזיקות מרחיקות לכת, השקפה שנטענה כבר בעבר על ידי זיגמונד פרויד, וילהלם רייך ודייוויד הרברט לורנס, וכן על ידי התנועה הסוריאליסטית. תרבות הנגד רצתה לחקור את הגוף והנפש, ולשחרר את האני האישי מהגבולות המיניים, המוסריים והמשפטיים של אמריקה המודרנית, כמו גם ממוסר שנות הארבעים-חמישים באופן כללי. המהפכה המינית של שנות השישים הייתה מעין התקוממות חדורת אמונה שהארוטיקה צריכה להיות מוחצנת כחלק נורמלי של החיים ולא להיות מודחקת על ידי המשפחה, המוסר המיני, הדת או המדינה.
בשנת 1953, תושב העיר שיקגו, יו הפנר, ייסד את מגזין פלייבוי, מגזין שנועד לגברים בגילאי 21 עד 45. המגזין הציג קריקטורות, ראיונות, סיפורים קצרים, ואף מדור 'פלייבוי פילוסופיה'. אך רובו המכריע של המגזין כלל תמונות חצי-עירום של נשים - "נערות אמצע" - בפוזות פרובוקטיביות, המגזין הצליח מאוד ויו הפנר הפך לאחת הדמויות הבולטות ביותר בעולם בתחום האירוטיקה (או הפורנוגרפיה הרכה). בשנת 1960, הפנר החליט להרחיב את מפעלו ופתח את מועדון פלייבוי הראשון בשיקגו. המועדונים הפרטיים, שגדלו במספרם לאורך שנות השישים, הציעו טיפולי הרפיה לחבריה, שנעשו על ידי שפנפנות פלייבוי. השפעתו של הפנר ייצגה את השינוי ההולך וגובר ביחסה של אמריקה כלפי מין.
בשנים אלו חל גידול בשיעור של מפגשים מיניים בין אנשים מבוגרים שאינם נשואים, שיעורי הגירושין גדלו באופן דרמטי ולעומתם שיעורי הנישואין ירדו משמעותית. מספר האמריקנים שאינם נשואים בגילאי 20–24 יותר מהוכפל, מ-4.3 מיליון בשנת 1960, ל-9.7 מיליון ב-1976. גברים ונשים ביקשו לעצב מחדש את נישואיהם, על ידי החדרת מושגים חדשים למערך הנישואין, ויצירת מוסדות חדשים וחילופיים כמו נישואים פתוחים, החלפת זוגות, מין קהילתי, ועוד. במהלך המהפכה חלה הקדמה בגילאי הקיום של סקס מזדמן עד לרמה שלא נראתה ונשמעה קודם לכן, ועם התרומה של העלייה בשיעור המקיימים יחסי מין לפני הנישואים, יחד פיתוחם של אמצעי מניעה, הפך הסקס המזדמן לפופולרי מאוד גם בין המבוגרים.
התפתחות היסטורית > זכויות ההומוסקסואלים

התנועה לזכויות ההומואים (LGBT) החלה בעקבות מהומות סטונוול 1969, שהתגבשו לכדי גיוס עממי רחב לתנועת ההומוסקסואלית. לחשיפת הזהות ההומואית ניטבע המונח "יציאה מהארון" המביע הרחבת התהליך הפסיכולוגי-אישי לחיים הציבוריים. במהלך שנות החמישים הדבר המפחיד ביותר עבור התרבות ההומוסקסואלית היה יציאה מהארון. התרבות ההומוסקסואלית של שנות החמישים עשתה כל שביכולתה כדי לנסות לשמור על הנטייה המינית בסוד מן הציבור, על אף שמחקרו (משנת 1953) של הביולוג האמריקאי אלפרד קינסי על הומוסקסואליות מצא כי 39% מאוכלוסיית הגברים הנשואים חוו לפחות פעם אחת בחייהם חוויה הומוסקסואלית בין גיל ההתבגרות והזקנה. קבלת הביטוי המשחרר יציאה מהארון בציבור סייעה לתנועה לגייס אנשים שהעיזו לחיות כהומוסקסואלים "במשרה מלאה" ובפרהסיה. להומואים התאפשר מאז ליהנות מיחסים וממפגשים מיניים בתדירות גבוהה הרבה יותר מאשר אי פעם בעבר, וכבר לא היו צריכים לכפות את עצמם לתוך מערכת יחסים הטרוסקסואלית שהייתה עבורם חסרת עניין ומלאה בשקרים. מאז ואילך הלך ופחת מספרם של ההומואים המסתירים את זהותם המינית.
Deep in Love

"Deep in Love" (בעברית: "עמוק באהבה") הוא שיר של המפיק הרומני טום בוקסר והזמרת מורנה, ובו ישנם קולות של המוזיקאי האנגלי ג'יי וורנר. הוא יצא לאור כסינגל באיטליה ב-31 באוקטובר 2011 בהוצאת סטפ אנד גו רקורדס, בעוד שמאוחר יותר, היה זמין להורדה דיגיטלית במדינות שונות ב-14 בפברואר 2012, בהוצאת רוטון מיוזיק. הרצועה נכתבה על ידי וורנר ובוקסר, והופקה אך ורק על ידי בוקסר; הוא הלחין את השיר במרוקו ב-2011 ובהמשך הקליט גרסת דמו בעת שהופיע שם. בסופו של דבר, הוא עבד על הרצועה במשך ארבעה חודשים. "Deep in Love" תואר כשיר אהבה; המילים שלו כוללות התייחסות לפרדיגמה הפופולרית לפיה גברים ממאדים ונשים מנוגה.
הווידאו קליפ של "Deep in Love" צולם באולפן בבוקרשט ובאיים הקנריים; הוא הועלה לערוץ היוטיוב של רוטון ב-15 באוגוסט 2011. להמשך קידום השיר, הוא בוצע באירוע ZU Loves You שאורגן בחסות רדיו ZU. הוא הגיע ל-40 העליונים במצעדי השירים במדינות שונות כדוגמת הונגריה, רומניה, פולין ואיטליה. בהמשך לכך, קיבל את תואר הפלטינה על ידי איגוד תעשיית ההקלטות האיטלקי (FIMI), על מכירות של למעלה מ-30,000 עותקים במדינה.
רקע וכתיבה

"Deep in Love" נכתב על ידי טום בוקסר וג'יי וורנר — האחרון שבהם סיפק שירה אורחת — בעוד ההפקה נעשתה על ידי בוקסר בלבד. בוקסר הלחין את השיר ב-2011 במרוקו; בזמן שהיא ומורנה נסעו להופעה שם במכונית, הוא יצר את מנגינה והקליט הדמו בטלפון הנייד שלו. העבודה על השיר הסתיימה תוך ארבעה חודשים, והשירה נערכה באולפן בלונדון.
מילותיו של שיר כוללות את השורות "I'm from Venus, you're from Mars/When we're together, we create stars", עליהן דיברה מורנה במהלך ריאיון ואמרה שהן מתארות שני אנשים שחולקים חיבור מיוחד, "שיוצר כוכבים [...] גבוה בשמיים". בוקסר הצהיר כי הוא "[אוהב] להוסיף מסר כלשהו" בשירים שלו, וכי המילים של "Deep in Love" נוצרו בהשראת הפרדיגמה הפופולרית לפיה גברים ממאדים ונשים מנוגה. בריאיון שפורסם ביוטיוב באותה העת בה יצא השיר, דובר על כך גם כן.
"Deep in Love" הופץ כסינגל באיטליה ב-31 באוקטובר 2011 בהוצאת סטפ אנד גו, והיה זמין להורדה דיגיטלית במדינות שונות ב-14 בפברואר 2012 בהוצאת רוטון. כמו כן, יצאו שני מיני-אלבומי רמיקס, שנועדו לעזור בקידום המסחרי שלו ברחבי העולם. "Deep in Love" נכלל בשלושה אלבומי אוסף שהופצו על ידי קונטור רקורדס.
וידאו קליפ

הווידאו קליפ הרשמי של "Deep in Love" פורסם בערוץ היוטיוב של רוטון ב-15 באוגוסט 2011. קדם לו טיזר שפורסם ב-9 באוגוסט 2011. הוא צולם באולפן בבוקרשט, רומניה, כמו גם באיים הקנריים; כל התלבושות בהן נעשה שימוש בקליפ, נוצרו ועוצבו על ידי מורנה. הקליפ מתחיל בפוזה של מורנה על רקע נוף מדברי, לובשת חליפת חתול לבנה עם רעלה אדומה המחוברת לגבה ומגפיים לבנים. שאר הקליפ כולל סצנות אחרות, כולל הריקוד שלה עם שלוש רקדניות רקע, קטעים של וורנר ובוקסר וצילומי תקריב של מורנה מול מצלמה לצד רקע פרחוני. לקידום נוסף, "Deep in Love" בוצע באירוע Zu Loves You שאורגן בחסות רדיו ZU ב-16 בפברואר 2012.
הצלחה מסחרית

מבחינה מסחרית, "Deep in Love" זכה להצלחה מתונה במצעדי השירים. בדצמבר 2011 הוא הגיע למקום ה-18 במצעד 100 הסינגלים הרומניים, תוך שהגיע למקום התשיעי במצעד הרדיו של מדיה פורסט רומניה בתחילת 2012. במדיה פורסט ערכו מצעד סוף שנה שפורסם ב-2012, בו דורג השיר במקום ה-29. "Deep in Love" הגיע למקום ה-39 במצעד הסינגלים האיטלקי, ושהה 40 שבועות בתוכו בסך הכול. בהמשך לכך, קיבל את תואר הפלטינה על ידי איגוד תעשיית ההקלטות האיטלקי (FIMI), על מכירות של למעלה מ-30,000 עותקים במדינה. השיר הגיע למקום השמיני במצעד שירי הדאנס של הונגריה, ה-18 במצעד דומה בפולין, וה-109 במצעד הסינגלים הרוסי.
מיקומי שיא

|   ‏‏‏  מצעדים ודירוגים (2011–2012)> מדינה |   ‏‏‏  מצעדים ודירוגים (2011–2012)> מצעד |   ‏‏‏  מצעדים ודירוגים (2011–2012)> מיקום שיא |   ‏‏‏  מצעדים ודירוגים (2011–2012)>  |
| --- | --- | --- | --- |
|  איטליה | מצעד הסינגלים האיטלקי | 37 |  |
|  הונגריה | Rádiós Top 40 | 8 |  |
|  פולין | ZPAV | 18 |  |
|  רומניה | מצעד השירים הרומני | 18 |  |
|  רוסיה | טופ-היט | 109 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  רומניה | מצעד השירים הרומני | 29 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 30,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| איטליה | 31 באוקטובר 2011 | תקליטור | סטפ אנד גו |  |
| עולם | 14 בפברואר 2012 | הזרמת מוזיקה • הורדה דיגיטלית | רוטון |  |
הערות שוליים

1 2  Tom Boxer & Morena Feat. J. Warker – Deep In Love (2011, CD) (באנגלית), נבדק ב-2022-01-01
1 2  Tom Boxer & Morena feat J Warner - Deep In Love (Official Video), נבדק ב-2022-01-01
1 2 3 4 5  Certificazioni - FIMI, www.fimi.it (ב־)
1 2 3  Tom Boxer & Morena interview - YouTube, web.archive.org, ‏2018-06-21
↑  Tom Boxer & Morena feat. J Warner - Deep in love (teaser video), web.archive.org, ‏2017-01-07
1 2  Deep in Love (CD single). Tom Boxer and Morena feat. J Warner. Step and Go (Barcode: 8032484066007). 2011.
1 2 Citations regarding the digital release of "Deep In Love":
"Deep In Love (Radio Edit) [feat. J Warner] – Single by Tom Boxer on iTunes". iTunes Store United States. ארכיון מ-21 ביוני 2018. נבדק ב-21 ביוני 2018. {{cite news}}:  (עזרה)
"Deep In Love (Radio Edit) [feat. J Warner] – Single by Tom Boxer on iTunes". iTunes Store United Kingdom. ארכיון מ-21 ביוני 2018. נבדק ב-21 ביוני 2018. {{cite news}}:  (עזרה)
"Deep In Love (Radio Edit) [feat. J Warner] – Single by Tom Boxer on iTunes". iTunes Store Romania. ארכיון מ-21 ביוני 2018. נבדק ב-21 ביוני 2018. {{cite news}}:  (עזרה)
↑  „Deep in Love (Remixes) [feat. J Warner - EP“ von Tom Boxer & Morena bei Apple Music], web.archive.org, ‏2018-06-21
↑  Deep In Love (feat. J Warner) [Remixes - EP di Tom Boxer & Morena su Apple Music], web.archive.org, ‏2018-06-21
↑  Kontor Top of the Clubs Vol.54 - Various: Amazon.de: Musik, web.archive.org, ‏2016-04-22
↑  Kontor Summer Jam - Various: Amazon.de: Musik, web.archive.org, ‏2017-03-28
↑  Kontor Top Of The Clubs – The Biggest Hits Of The Year MMXII, נבדק ב-2022-01-01
↑  "Tom Boxer & Morena feat. J Warner – Deep In Love (teaser video)"
↑  Tom Boxer - "Deep in Love" feat. Morena & J Warner (videoclip), web.archive.org, ‏2017-06-08
↑  „Morena”, din Târgu Jiu, a lansat prima piesă împreună cu iubitul ei, Tom Boxer | GorjDomino – cotidian local!, web.archive.org, ‏2017-01-31
↑  Tom Boxer & Morena - Deep in Love (Live @ ZU loves YOU) - YouTube, web.archive.org, ‏2018-06-21
↑  ROMANIAN TOP 100 – editia 4 decembrie 2011 | RADIO GIRL, web.archive.org, ‏2018-06-21
↑  Media Forest - Know You Are ON AIR, web.archive.org, ‏2018-06-17
↑  Media Forest - Know You Are ON AIR, web.archive.org, ‏2018-01-31
↑  Dance Top 40 slágerlista - Hivatalos magyar slágerlisták, slagerlistak.hu
↑  Bestseller charts and awards :: Polish Society of the Phonographic Industry, web.archive.org, ‏2012-04-07
↑  Tom Boxer & Morena feat. J Warner - Deep In Love(послушать музыку, посмотреть видео клип), web.archive.org, ‏2018-06-21
| --- | --- |
בקרת זהויות :  MusicBrainz release group: a54be7aa-798b-4165-8e3b-5096b49252a3
חברים ומאהבים

| --- | --- |

 בימוי:  George Haas 
 הופק בידי:  Josi W. Konski 
 תסריט:  Mule Haas 
 שחקנים ראשיים:  סטיבן בולדווין לאון רובינסון דייוויד ראסשה אן מגנוסון Neill Barry אליסון איסטווד דני נוסי ג'ורג' ניוברן קלאודיה שיפר רוברט דאוני ג'וניור סוזן קראייר בפסקה זו רשומה אחת נוספת שטרם תורגמה 
 מוזיקה:  Emilio Kauderer 
 מדינה:  ארצות הברית ארצות הברית
 חברה מפיצה:  ליונס גייט אנטרטיינמנט 
 הקרנת בכורה:  1999 
 משך הקרנה:  103 דק' 
 שפת הסרט:  אנגלית 
 סוגה:  סרט רומנטי, סרט דרמה 
 תקופת התרחשות:  חג המולד, תקופת חג המולד 
 הכנסות באתר מוג'ו:   friendsandlovers
 דף הסרט ב־IMDb
 
חברים ומאהבים (באנגלית: Friends & Lovers) הוא סרט דרמה רומנטית אמריקאי מ-1999, הסרט בוים על ידי ג'ורג' האס שגם היה שותף בכתיבת התסריט.
הסרט עוקב אחר קבוצת חברים ההולכים לחופשת סקי, בסרט שיחקו בין היתר סטיבן בולדווין וקלאודיה שיפר.
הסרט קיבל ביקורות שליליות.
תקציר העלילה

עונת חג המולד מתקרבת, איאן מוזמן על ידי אביו ריצ'י להצטרף אליו לחופשת סקי ביוטה. איאן משכנע מספר חברים שלו לבוא עימו. החברים כוללים את ג'ון, הבא עם חברתו הגרמנייה קרלה, אך מקיימת תחרות על ליבה מצד מדריך הסקי הגרמני האנס.
חבר אחר, קיטון, מגלה כי אחותו ג'יין בהריון ואין לה כוונה לספר על כך לאדם שעלול להיות האבא, קיטון נמצא גם בבעיות במערכת היחסים עם חברתו ליסה המעוניינת שהזוגיות סיניהם תהיה יותר רומנטית.
שחקנים ודמויות

| --- | --- |

שם השחקן/ית: שם הדמות
סטיבן בולדווין: ג'ון
ג'ורג 'ניוברן: איאן
אליסון איסטווד: ליסה
קלאודיה שיפר: קרלה
רוברט דאוני ג'וניור: האנס
דייוויד ראשה: ריצ'י
הוגו אונטרברג

| --- | --- |

 לידה:  3 ביולי 1877 בודפשט, האימפריה האוסטרו-הונגרית 
 פטירה:  המאה ה־20 
 לימודי רפואה:  אוניברסיטת אטווש לוראנד 
 תפקידים:  רופא, אורולוג 
 
הוגו אונטרברג (בהונגרית: Unterberg Hugó;‏ 3 ביולי 1877, בודפשט – לאחר 1947, אובודה) היה אורולוג יהודי-הונגרי, מנתח, פרופסור באוניברסיטה (חיצוני, לא חלק מהסגל), חבר האקדמיה ההונגרית למדעים. אחיו ינה אונטרברג היה גם הוא רופא.
קורות חיים

הוגו אוטנברג נולד במשפחה יהודית, בנם של ד"ר אדולף אונטרברג (1846–1919) רופא בבירת הונגריה, ושל אאוגניה וייל. (1852–1944) הוא קיבל את תואר דוקטור לרפואה באוניברסיטת בודפשט (כיום שמה אוניברסיטת אטווש לוראנד) ב-1899 בגיל 22. ב-1916 מונה לפרופסור חיצוני באוניברסיטה. הוא היה הרופא הראשי והמנהל הכללי של בית החולים Charité בבודפשט. מה שידוע עליו אחרי השואה שב-1947 עבר לפריז.
ב-27 ביוני 1911, בבודפשט, נשא לאישה את ארז'בט רוס, ממנה התגרש ב-1933. ב-12 באוגוסט 1933, התחתן שוב. אשתו השנייה, ד"ר רוז'ה פהר הייתה רופאה, בתם של דויד פהר ושל ברטה לוי.
מחקריו ופרסומיו (חלקי)

על טיפול בהיצרות השופכה (בודפשט, 1906)
Praktischer Wert der functionalellen Nieren-Untersuchungen (Zeitschrift für Urologie, 1908)
נתונים עדכניים יותר על השוואה של תפקוד הכליות (בודפשט עיתון רפואי, 1909)
Die operative Heilung der rebellischen Cystitichen (Beitráge z. klin. ניתוח, 1913)
נתונים לביולוגיה של גונוקוק (שבועון רפואי, 1915)
עודפי בלוטת הפרוטיד (רופא הונגרי, 1923
לקריאה נוספת

Ki-kicsoda? Kortársak lexikona, h. n. [Budapest], Béta Irodalmi Rt., é. n. [1937] (מי זה מי? לקסיקון אנשים בני זמננו)
לקסיקון יהודי הונגרי. 1929. עורך פטר אויווארי. גישה מקוונת.
Szinnyei József: Magyar írók élete és munkái XIV. (Telgárti–Zsutai). Budapest: Hornyánszky. 1914. (יוז'ף סיניאי: חייהם ויצירותיהם של סופרים הונגרים).
הערות שוליים

↑  "Születési bejegyzése az óbudai izraelita hitközség születési akv. 67/1877. folyószáma alatt". נבדק ב-2020-03-14.
↑  "Unterberg Adolf halotti bejegyzése a Budapest VII. kerületi polgári halotti akv. 1553/1919. folyószáma alatt". נבדק ב-2020-03-14.
↑  Másképp Jenny.
↑  "Unterberg Adolfné Weil Eugénia halotti bejegyzése a Budapest VII. kerületi polgári halotti akv. 825/1944. folyószáma alatt". נבדק ב-2020-03-14.
↑  Unterberg Hugó... Párizsba költözik (1947. április 28.) A Reggel, 20. évfolyam, 17. szám, 8. oldal
↑  "Házasságkötési bejegyzése a Budapest VII. kerületi polgári házassági akv. 940/1911. folyószáma alatt". נבדק ב-2020-03-14.
↑  "Házasságkötési bejegyzése Fehér Rózával a Budapest V. kerületi polgári házassági akv. 576/1933. folyószáma alatt". נבדק ב-2020-03-14.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוגו אונטרברג".
Come & Get It

Come & Get It (בתרגום חופשי לעברית: בוא וקבל זאת, מעוצב: Come and Get It) הוא סינגל הבכורה מתוך אלבומה הרביעי של הזמרת סלינה גומז, שהוא גם אלבומה הראשון כזמרת סולו. הסינגל תוכנן היה להשתחרר ב-8 באפריל 2013 בהשמעת בכורה בתחנת הרדיו של ראיין סיקרסט אך דלף יום לפני כן ב-7 באפריל.
השיר מכיל מילים בשפה ההינדית בעל קצב אלקטרוני פופ.
רקע

השיר זכה להרבה באז מהתקשורת עקב מספר שורות בשיר המזכירות את חברה הקודם של גומז, ג'סטין ביבר. לעומת זאת סלינה הגיבה ואמרה כי השיר אינו קשור לביבר וסיפרה כי הוא נכתב לפני הפרידה. השיר במקור נכתב בשביל אלבומה של ריהאנה, Unapologetic אך היא דחתה אותו ולבסוף סלינה לקחה את ההצעה. קליפ השיר יצא בשביעי במאי בשעה 7:53 בערב (על פי שעון מזרח ארצות הברית)
ביקורות על השיר

השיר זכה לביקורות טובות בסך הכל וברובן נאמר שהשיר מראה תדמית מוזיקלית יותר בוגרת.[דרוש מקור]
המבקר קייל אנדרסון שיבח את השיר בביקורתו ואמר שהשיר קליל וקצבי. המבקרת ג'סיקה סגר נתנה ביקורת מעורבת ואמרה שהשיר יזכה את סלינה במיליוני מעריצים חדשים אך הוסיפה כי זה סיכון רב משום שהמעריצים הגדולים של סלינה לא יתרגלו אך ינסו להפנים והמעריצים המעדיפים פופ יתקשו מאוד להתרגל לשינוי המוזיקלי ויעדיפו להעריץ את חברה הקודם ג'סטין ביבר.
קליפ השיר

הקליפ של השיר השתחרר בשביעי למאי והגיע לשלושה מיליון צפיות ב-24 השעות הראשונות לאחר שידורו ונחשב לשיר המדורג במקום הרביעי בקליפ שהגיע למספר הצפיות הכי גבוה ביממה. קליפ השיר נחשב לקליפ המוצלח ביותר של סלינה אשר הגיע בתוך חודשיים ל-100,000,000 צפיות ונחשב לשיר החמישי של סלינה שהגיע למעמד זה.
הופעות חיות

גומז ביצעה את השיר בסיבובי ההופעות "Stars Dance Tour" ו"Revival Tour".
ב-14 באפריל 2013 ביצעה את השיר בטקס פרסי הסרטים של MTV.
ב-27 באפריל 2013 ביצעה את השיר בטקס פרסי המוזיקה של רדיו דיסני.
ב-19 במאי 2013 ביצעה את השיר בטקס פרסי המוזיקה של בילבורד.
ב-23 במאי 2013 ביצעה את השיר בתוכנית האירוח של גרהם נורטון.
ב-30 ביוני 2013 ביצעה את השיר באירוע ה"AMP Birthday Bash 2013".
ב-20 ביולי 2013 ביצעה את השיר כחלק ממופע בחסות חברת וולמארט האמריקאית לצד השירים "Hit the Lights" ,"Love You like a Love Song" ,"Who Says" ו-Naturally".
ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים "Save the Day" ,"Birthday" ,"Love You like a Love Song" ו-"Slow Down".
ב-28 בנובמבר 2013 ביצעה גומז את השיר כחלק מסט שירים במופע המחצית של ליגת ה-NFL בחג ההודיה לצד השירים "Like a Champion" ו-"Slow Down".
בתאריכים ה-2, ה-6, ה-8, ה-13 וה-14 בדצמבר 2013 ביצעה גומז את השיר כחלק ממחרוזת שירים בסדרת המופעים השנתית ג'ינגל בל במופעים שהתקיימו בדאלאס, לוס אנג'לס, אוורט, ניו יורק סיטי ובוסטון.
ב-12 בדצמבר 2013 ביצעה את השיר באירוע "חג המולד לילדים" לצד השיר "B.E.A.T.".
ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Good for You", "Same Old Love" ו-"Me & the Rhythm".
ב-20 ביוני 2016 ביצעה את השיר בתוכנית קארפול קריוקי בהנחיית ג'יימס קורדן לצד השירים "Same Old Love", "Hands to Myself", "Kill Em With Kindness", "Love You Like a Love Song" וגרסת כיסוי לשיר "Shake It Off" של טיילור סוויפט.